Sumpah Ibuku

Sumpah Ibuku merupakan sebuah drama televisyen Malaysia 2025 terbitan Saphire Screen Sdn. Bhd. yang diarahkan oleh Riza Baharudin dan Azri Izhar.  Ia dibintangi oleh Remy Ishak dan Izara Aishah. Drama ini memulakan tayangan perdana di Slot Akasia, TV3 pada 19 November  hingga 16 Disember 2025 menggantikan Seoul Cinta.

Drama ini juga boleh ditonton di platform penstriman iQIYI pada 1 jam selepas siaran TV.

Sinopsis
Kisah bermula dengan Husna, seorang ibu tunggal yang tabah dan penyayang. Dia akhirnya bertemu kembali dengan cinta lamanya, Hadith, lalu mereka membina semula bahagia yang pernah hilang.

Namun, kebahagiaan itu tidak disenangi Che Yam, ibu mentua yang licik, penuh dendam, dan menyimpan rahsia lama yang menghitamkan hatinya. Bagi memisahkan pasangan itu, Che Yam berpakat dengan Syafiqah untuk meruntuhkan perkahwinan mereka dari dalam.

Fitnah demi fitnah membuatkan Hadith mula goyah, hingga akhirnya Husna diusir dari rumah. Walaupun dikhianati, Husna tetap menjaga bapa mentuanya yang lumpuh, membuktikan kesetiaan dan kasihnya tidak mudah digoncang.

Dalam kepulangannya ke kampung, Husna bertemu Nurul Iman, yang membantunya merungkai kejahatan Che Yam dan Syafiqah. Perlahan-lahan, kebenaran terbongkar mengubah landskap hidup semua yang terlibat.

Pelakon

Pelakon utama
 Izara Aishah sebagai Husna
 Datuk Remy Ishak sebagai Hadith
 Zara Zya sebagai Syafikah (antagonis utama) 
 Liza Abdullah sebagai Che Yam
 Syazwan Zulkifly sebagai Zaim
 Syad Mutalib sebagai Nurul Iman

Pelakon pembantu
 Rahhim Omar sebagai Haji Zakaria
 Wilma Muhammad sebagai Zahiria
 Aleza Shadan sebagai Alma
 Ieda Moin sebagai Mak Som
 Ako Mustapha sebagai Ustaz Hanafi
 Mia Nasir sebagai Farhana
 Nik Rifaie sebagai Hilman
 Anies Hann sebagai Elin
 Zaleha Iman sebagai Lutfia
 Sayf Mikael sebagai Zarin
 Akram Hakimi sebagai Kimi
 Mirza Aziz sebagai Adham

Runut Bunyi
 Jeda Derita - Liza Hanim

Pautan luar